b"\n_START_ARTICLE_\nTaboo\n_START_SECTION_\nArgument\n_START_PARAGRAPH_\nEl 1814 l'aventurer James Keziah Delaney es presenta, despr\xc3\xa9s de deu anys de donar-lo per mort a l'\xc3\x80frica i amb catorze diamants robats a la butxaca, a l'enterrament del seu pare mort en circumst\xc3\xa0ncies obscures. James hereta la finca familiar juntament amb la propietat d'uns terrenys a la badia de Nutka, a la costa oest de Canad\xc3\xa0. Aquest territori donaria l'oportunitat estrat\xc3\xa8gica per comerciar amb l'est a trav\xc3\xa9s del Pac\xc3\xadfic. Aviat ha de tractar amb els seus dimonis, amb el misteri\xc3\xb3s passat del seu pare, i amb la poderosa Companyia Brit\xc3\xa0nica de les \xc3\x8dndies Orientals i la corona brit\xc3\xa0nica, les quals volen fer-se per qualsevol mitj\xc3\xa0 amb la possessi\xc3\xb3 de Nutka.\n_START_SECTION_\nLocalitzaci\xc3\xb3\n_START_PARAGRAPH_\nAquesta hist\xc3\xb2ria de ficci\xc3\xb3 ambientada el 1814, porta l'espectador a l'Anglaterra m\xc3\xa9s fosca del segle XIX, en un m\xc3\xb3n on la totpoderosa Companyia Brit\xc3\xa0nica de les \xc3\x8dndies Orientals controlava el negoci privat m\xc3\xa9s rendible de l'Imperi Brit\xc3\xa0nic. La localitzaci\xc3\xb3 \xc3\xa9s una part important de la hist\xc3\xb2ria que explica la s\xc3\xa8rie i aquesta ha estat filmada en diverses mansions i edificis hist\xc3\xb2rics de la rodalia de Londres.\n_START_SECTION_\nControv\xc3\xa8rsia hist\xc3\xb2rica\n_START_PARAGRAPH_\nAlguns historiadors han mostrat preocupaci\xc3\xb3 perqu\xc3\xa8 la Companyia Brit\xc3\xa0nica de les \xc3\x8dndies Orientals ha estat retratada d'una forma poc curosa. Tamb\xc3\xa9 ha rebut alguna cr\xc3\xadtica des de l'estat espanyol per obviar la pres\xc3\xa8ncia que tenia la Monarquia hisp\xc3\xa0nica al territori de Nutka per les convencions de Nutka amb el Regne de la Gran Bretanya. Malgrat aix\xc3\xb2, la s\xc3\xa8rie ha rebut molt bones cr\xc3\xadtiques, especialment per l'actuaci\xc3\xb3 de Tom Hardy en el paper de James Delaney.\n_START_SECTION_\nEmissi\xc3\xb3\n_START_PARAGRAPH_\nTaboo ha estat premiada als\xc2\xa0Estats Units en FX el 10 de gener de 2017, on va arribar als 3.43 milions d'espectadors; el premiere tamb\xc3\xa9 va arribar als 1.63 milions d'adults en la categoria 18-49, el qual era un r\xc3\xa8cord per l'empresa de cable."